./data/phi0474/phi057/phi0474.phi057.perseus-lat1.xml
M. Tullius Cicero
at semel, at una in re immo omnia quo diligentius cogitata eo facta sunt imprudentius  ἀλλὰ τὰ μὲν προτετύχθαι ἐάσομεν ἀχνύμενοί περ  in       reliquis modo ne ruamus  iubes de profectione me providere  quid       provideam? ita patent omnia quae accidere possunt ut, ea si vitem, sedendum       sit cum dedecore  et dolore, si neglegam, periculum sit ne in manus incidam       perditorum  sed vide quantis in miseriis simus  optandum interdum       videtur ut aliquam accipiamus ab istis quamvis acerbam iniuriam, ut tyranno in odio       fuisse videamur